J E G Y Z Ő K Ö N Y V

*KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2020. január 17-i***

***nyílt rendkívüli üléséről***

Rendelet: 1/2019. (I.17.)

Határozat: 1-2/2019. (I.18.)

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2020. január 17-i rendkívüli, nyílt üléséről |
| *Jelen vannak:* | Bebes István, Belencsák István, Czvitkovics Gyula, Tóth Gábor, Dr. Hadnagy Ádám, Dr. Szabó Barna, Geosics László, Auer Miklós, Petrovics László, Zsebe Ferenc, Szép Dániel és Szlávik Csaba képviselő-testületi tagok |
| *Távol van:* | - |
| *Tanácskozási joggal meghívottak közül jelen van:* | |
|  | dr. Stepics Anita jegyző  dr. Fábián Ágnes aljegyző  Némethné Simon Mária korábbi osztályvezető, tanácsadó  Kósi Eszter, a Pénzügyi Iroda vezetője  Forró Szilvia, a Városfejlesztési- és Városüzemeltetési Iroda vezetője  Körmendy-Szalai Mónika, a Projektfejlesztési és Kistérségi Iroda vezetője  Molnár Dániel, a Közszolgálati Iroda megbízott irodavezetője |

Bebes István polgármester köszönti a Képviselő-testület tagjait, illetve a megjelenteket. Kéri a napirend elfogadását.

A Képviselő-testület a javaslatot 12 igen szavazattal elfogadja, és a következő napirendet hagyja jóvá:

1. N A P I R E N D

Nyílt ülés keretében:

Támogatási kérelem megtárgyalása  
Előterjesztő: **Bebes** **István** polgármester

Ingatlan-rendeltetési mód változtatás és összevonás  
Előterjesztő: **Bebes** **István** polgármester

Piaci negyedéves bérletek kapcsán díjmódosítás megtárgyalása  
Előterjesztő: **Bebes** **István** polgármester

**N A P I R E N D:**

**1./A Támogatási kérelem megtárgyalása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Basketball Körmend Sport Kft. fordult támogatási kérelemmel az Önkormányzathoz. A csapat ismét szerepel a FIBA nemzetközi kupában, és az ezzel kapcsolatos költségekhez kérnek támogatást az Önkormányzattól. Kéri a Testületet, hogy tárgyalja meg a határozati javaslatban megfogalmazottak szerinti 8 millió forint összegű támogatást, és hozzanak döntést.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kérdés és vélemény hiányában kéri a rendeleti javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**1/2019. (I.17.) önkormányzati határozat**

Körmend Város Önkormányzata Képviselő-testülete úgy dönt, hogy 8.000.000 Ft. összegű támogatásban részesíti a Basketball Körmend Sport Kft-t. A támogatást az Önkormányzat a kosárlabdacsapat Fiba Europe Cup-ban való megmérettetésének költségeihez biztosítja azzal, hogy a támogatás felhasználásáról a Támogatott 2020. december 31-ig köteles elszámolni az Önkormányzat előtt.

**2./ Ingatlan-rendeltetési mód változtatás és összevonás**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a közösségi együttélést célzó CLLD pályázat kulcsprojektjéhez kapcsolódó döntésről van szó. A régi mozi közösségi térré való átalakításának tervezése zajlik, a mozi előtti olajtartály kivételre került, mivel a tervezés ezt megkövetelte. Arra is szükség van azonban, hogy a régi mozinak helyt adó ingatlant egy másik hrsz alatt lévő közpark elnevezésű ingatlannal egy hrsz alá vonják. Így kialakul egy tervezési terület, amellyel tovább lehet dolgozni. Mivel közparkról van szó, az összevonás csak rendeltetési mód változtatással együtt lehetséges, ezért került a képviselő-testület elé ez a napirend. Kéri a Testületet, hogy döntsön ezzel kapcsolatban.

Auer Miklós képviselő-testületi tag kérdezi, lehet-e tudni, milyen lesz ennek a területnek a végleges kialakítása, ha a 245 és a 246 terület összevonásra kerül, kockakő lesz vagy esetleg le lesz aszfaltozva.

Bebes István polgármester válaszul elmondja, hogy alapvetően érinti a kérdés azt a területet, ahol maga az építmény el fog helyezkedni, illetve a mai kor követelményei megkövetelik azt a kialakítást, amely az építészeti terület kialakításához szükséges. Nyilván a tervező a külső terület tervezésén is dolgozni fog, akkor lehet erre választ adni. Úgy véli, ezzel még találkozni fog a Testület.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Auer Miklós képviselő-testületi tag azért tette csak fel a kérdést, mert számára a 245-ös hrsz-ú terület nagyon kedves hely. Valószínűleg mindenki tudja, hogy valamikor ott volt a Blikli ház, mikor azt lebontották, akkor egy ásatást hajtottak végre, 5 méter mélyen megtalálták Körmend múltját. Szeretné, ha ott bármiféle megoldás lesz, egy emléktáblát helyeznének el, hiszen a 9-es számú ház falán még ott van a régi ház sziluettje, és egy vakablak is.

Bebes István polgármester egyrészt köszöni képviselő Úrnak a jelzést, úgy véli, ezek a jelzések mindig fontosak, hiszen a későbbiekben azt a kérést, amelyet ő említ, azt megpróbálják rendezni.

Bebes István polgármester kérdés és vélemény hiányában kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**2/2019. (I.17.) önkormányzati határozat**

Körmend Város Önkormányzata Képviselő-testülete hozzájárul ahhoz, egyben kezdeményezi az illetékes eljáró hatóság előtt azt, hogy a volt Mozi épületének fejlesztése kapcsán

* kerüljön összevonásra a Körmend 245 és 246 hrsz.-ú önkormányzati ingatlan, amely munka során figyelembe kell venni a 244.hrsz. ingatlanon tervezett parkolók helyigényét is.
* a Körmend 246.hrsz.-ú ingatlan „kivett filmszínház” ingatlannyilvántartási megjelölése kerüljön átnevezésre „kivett közösségi ház” megjelölésre,
* a Körmend 245.hrsz. - ú ingatlan „közpark” ingatlannyilvántartási megjelölése kerüljön átnevezésre „kivett közösségi ház” megjelölésre,
* a Körmend 244.hrsz.-ú ingatlan „ közpark” ingatlannyilvántartási megjelölése kerüljön átnevezésre „közút, parkoló” megjelölésre.

Körmend Város Önkormányzat Képviselő-testülete a vázrajzok elkészítése érdekében fedezetet biztosít bruttó 208.200.-FT mértékben a 2020.évi költségvetés terhére. A Képviselő-testület felhatalmazza Polgármestert a szükséges intézkedések megtételére.

**2./ Piaci negyedéves bérletek kapcsán díjmódosítás megtárgyalása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Testület tárgyalta 2019. decemberében a piaci helypénz díjait. A Városgondnokság a rendelet elfogadását követően jelezte, hogy szükségesnek tartaná a negyedéves helypénzek kapcsán a módosítást, javasolják, hogy továbbra is külön egységet képezzen az élelmiszer árusításra kijelölt árusítóhelyek értékesítése, a negyedéves bérleti díj mértékére pedig ezen árusítóhely esetében 3050 Ft/m2-t javasoltak. Ez leginkább azok számára fontos, akik friss zöldségeket, gyümölcsöket árulnak a piacon. Ők már az első negyedévre is a korábbi szabályok mentén válthattak bérletet, és a következő negyedévre is kedvezőbb feltételek mentén juthatnának így a negyedéves bérlethez, legalábbis az eredeti rendeletmódosításhoz képest.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a rendeleti javaslat elfogadását.

Bebes István polgármester kérdés és vélemény hiányában kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**1/2020. (I.18.) önkormányzati rendelet**A piacról és vásárokról szóló 4/2011. (II.09.) önkormányzati rendelet módosításáról

További kérdés, vélemény nem hangzik el. Mindenkinek áldott, békés karácsonyt kívánva, a Képviselő-testület nyílt ülését 8 óra 10 perckor bezárja.

K. m. f.

Bebes István dr. Stepics Anita

polgármester jegyző